钦定古今图书集成/明伦汇编/官常典/第656卷 > 吴师尹
## 钦定古今图书集成/明伦汇编/官常典/第656卷 > 吴师尹

按《吉安府志》：“师尹字莘乐，永新人。登元进士，授永丰
丞。大书厅事，自誓不欺，政化大行。秩满当去，民歌之
曰：‘我有田畴，我既治之，我有徭役，谁其除之。丞哉丞
哉，岂弟父母，更我户籍，免我荼苦，子孙，孙子与棰，《楚
辞》：丞兹去矣，如何勿思，受代将行，适岁大歉，府檄如
他郡乞籴，师尹请之赣，赣守重其贤，为出粟二千石’”
助焉，民赖以多活。复摄庐陵鞫死狱，释良民之冤者
六人。后丁迁革之际，归隐连里之桂冈，学者称“桂冈
先生。